Diari Oficial de la Generalitat Valenciana


Sumari del DOGV 4046, del 19-07-2001 (2001/6816)

RESOLUCIÓ de 26 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 22 de setembre de 1994, entre la Generalitat Valenciana (Conselleria de Cultura, Educació i Ciència) i l'Ajuntament de Xàtiva, per a l'ampliació dels ensenyaments de grau mitjà al Conservatori Professional de Música .Luís Milán. de titularitat municipal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4046

Data del DOGV
:   19-07-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/6816


Data del document
:   26-06-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Xàtiva
    * cooperació administrativa
    * música
    * centre d'ensenyament
    * administració local
    * educació artística

RESOLUCIÓ de 26 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 22 de setembre de 1994, entre la Generalitat Valenciana (Conselleria de Cultura, Educació i Ciència) i l'Ajuntament de Xàtiva, per a l'ampliació dels ensenyaments de grau mitjà al Conservatori Professional de Música ?Luís Milán- de titularitat municipal. [2001/X6816]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Xàtiva, el 28 de maig de 2001, una Addenda al Conveni subscrit el 22 de setembre de 1994, entre la Generalitat Valenciana (Conselleria de Cultura, Educació i Ciència) i l'Ajuntament de Xàtiva, per a l'ampliació dels ensenyaments de grau mitjà al Conservatori Professional de Música ?Luís Milán- de titularitat municipal, i en compliment del que estableix la clàusula quarta de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0388/2001, i que figura com a annex d'aquesta resolució.
  
València, 26 de juny de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni subscrit el 22 de setembre de 1994, entre la Generalitat Valenciana (Conselleria de Cultura, Educació i Ciència) i l'Ajuntament de Xàtiva, per a l'ampliació dels ensenyaments de grau mitjà al conservatori professional de música Luís Milán, de titularitat municipal.
  
València, 28 de maig de 2001
  
Reunits:
  
D'una banda, l'Honorable Sr. Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord del Govern Valencià, de data 27 de febrer de 2001.
  
I de l'altra, el Sr. Alfonso Rus Terol, alcalde'president de l'Ajuntament de Xàtiva, facultat per al present acte per l'acord del ple del mencionat Ajuntament de data 14 de desembre de 2000 i assistit pel senyor secretari de la corporació.
  
Manifesten:
  
1. El 22 de setembre de 1994, es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Xàtiva, per al reconeixement de la validesa acadèmica oficial dels ensenyaments de música de grau mitjà impartits pel conservatori professional de música de titularitat municipal de la citada localitat. El present conveni preveu en la clàusula huitena la modificació del seu contingut mitjançant la corresponent addenda.
  
2. L'Ajuntament de Xàtiva ha sol·licitat autorització per a l'ampliació dels seus ensenyaments amb la impartició de l'assignatura d'Acústica, de grau mitjà del pla que s'extingix.
  
3. La Unitat d'Inspecció Educativa ha emés informe favorable a l'autorització sol·licitada.
  
Per tot això, en virtut de les competències que atorgen el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Xàtiva acorden subscriure la següent addenda al conveni firmat el 22 de setembre de 1994, conformement a les següents
  
Clàusules:
  
Primera
  
El Conservatori Professional de Música Luís Milán de Xàtiva, de titularitat municipal, número de codi 95703287, ampliarà els seus ensenyaments provisionalment fins a la seua extinció, segons el calendari vigent d'aplicació de la nova ordenació educativa, amb l'assignatura de grau mitjà d'Acústica del pla d'estudis regulat pel Decret 2.618/1966, de 10 de setembre. Aquesta assignatura s'impartirà en les condicions docents, d'adscripció i obligacions previstes en el conveni de 22 de setembre de 1994, que es desenrotlla.
  
Segona
  
A l'objecte d'agilizar la tramitació dels expedients de modificació, dels termes de l'autorització del Conservatori, s'acorda modificar la clàusula huitena del Conveni de 22 de setembre de 1994, la qual quedará amb la següent redacció:
  
?Huitena
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificats a l'administració educativa, la qual instruirà l'expedient corresponent, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per Ordre del conseller de Cultura i Educació?.
  
Tercera
  
Els efectes acadèmics d'aquesta addenda s'entendran a partir del curs acadèmic 2000/2001.
  
Quarta
  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.
  
El conseller de Cultura i Educació,
  
MANUEL TARANCÓN FANDOS
  
L'alcalde'president de l'Ajuntament de Xàtiva,